Ir-Regolament tal-Kummissjoni (KE) Nru 2377/1999
tad-9 ta’ Novembru 1999
li jitabblixxi l-istandards ta’ marketing ta’ l-asparagu
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizazzjoni komuni tas-suq ta’ frott u ħaxix [1], kif l-aħħar emendat mir-Regolament (KE) Nru 1257/1999 [2], u b’mod partikolari l-Artikolu 2(2) tiegħu,
Billi:
(1) l-asparagu huwa fost il-prodotti mniżżla fl-Anness I tar-Regolament (KE) Nru 2200/96 li għalih għandhom ikunu addottati standards. Regolament tal-Kummissjoni (KEE) Nru 454/92 tas-26 ta’ Frar 1992 li jistabilixxi standards ta’ kwalita għall-asparagu [3], kif emendat bir-Regolament (KE) Nru 888/97 [4], għandu jkun emendat fuq diversi punti. Sabiex tkun żgurata iċ-ċarezza legali, Regolament (KEE) Nru 454/92 għandu jkun imħassar u r-regoli konċernati għandhom ikunu fformulati mill-ġdid. Għal dak il-għan u fl-interessi li tinżamm trasparenza fis-suq dinji, għandu jingħata kont ta’ l-istandard ta’ l-asparagu rrakkommandat mill-Grupp ta’ Ħidma dwar l-Istandardizzazjoni ta’ Prodotti li Jmorru u Żvilupp ta’ Kwalità tal-Kummissjoni Ekonomika għall-Ewropa tan-Nazzjonijiet Uniti (NU/KEE);
(2) is-sistema ta’ kejl ta’ l-asparagu għandha tkun issimplifikata biex issir kompatibbli ma’ żviluppi fil-kondizzjonijiet ta’ produzzjoni u marketing, speċjalment għar-rigward ta’ ħtiġijiet ta’ bejgħ bl-ingrossa u lill-konsumatur. Din is-simplifikazzjoni tinvolvi t-tneħħija tad-dispożizzjonijiet li jiffissaw tul massimu għall-asparagu, t-tnaqqis tal- il-ħtiġijiet tad-dijametru fis-sizetable tad-daqs għall-asparagu u jitnaqqas id-dijametru minimu ta’ aspragu aħdar u vjola/aħdar għal 3mm. Dawn l-emendi ser iħallu asparagu aħdar irqiq u asparagu "triguero" li ħjiġu marketed taħt l-istess kondizzjonijiet bħall- asparagu l-ħieħor kollu;
(3) ir-riżultat ta’ l-applikazzjoni ta’ dawn l-istandards għandu jkun li prodotti ta’ kwalita mhux sodisfaċenti jitneħħew mis-suq, li l-produzzjoni ssir konformi mal-ħtiġijiet tal-konsumatur, u li jkunu faċilitati r-relazzjonijiet ta’ kummerċ ibbażati fuq kompetizzjoni ġusta, u b’hekk tkun megħjuna l-profittabilità ta’ produzzjoni;
(4) l-istandards japplikaw żfl-istadji kollha ta’ marketing. Ġarr għal distanzi twal, ħażna għal ċertu tul ta’ ħin u l-operazzjonijiet varji ta’ mmaniġġjar li l-prodotti jgħaddu minnhom jistgħu joħolqu deterjorazzjoni minħabba l-iżvilupp bijoloġiku tal-prodotti jew jgħarrqu l-prodott. Għandu jingħata kont ta’ tali deterjorazzjoni meta jkunu applikati l-istandards fl-istadji ta’ marketing li jsegwu t-trasmess. Minħabba li prodotti fil-klassi "Extra" għandhom ikunu mqassma u ppakkjati b’kura partikolari, nuqqas ta’ friskizza u ta’ nfieħ biss għandu jingħata fil-każ tagħhom;
(5) il-miżuri provduti għalihom f’dan ir-Regolament huma skond l-opinjoni tal-Kumitat ta’ Ġestjoni ġħal Frott u Ħaxix Frisk,
ADOTTAT DAN IR-REGOLAMENT:
Artikolu 1
L-istandard ta’ marketing ta’ l-asparag li jaqa’ taħt il-kodiċi KN 07092000 għandu jkun kif preskritt fl-Anness.
Dan l-istandard għandu japplika għall-istadji kollha ta’ marketing, taħt il-kondizzjonijiet stabbiliti fir-Regolament (KE) Nru 2200/96.
Iżda, stadji ta’ wara t-trasmess, il-prodotti jistgħu juru fir-rigward tad-dispożizzjonijiet ta’ l-istandard:
- nuqqas żgħir ta’ friskizza u nfieħ,
- għal prodotti kklassifikati fi klassijiet minbarra l-klassi "Extra", deterjorazzjoni żgħira minħabba l-iżvilupp tagħhom u t-tendenza tagħhom li jmorru malajr.
Artikolu 2
Regolament (KEE) Nru 454/92 hu hawnhekk mħassar.
Artikolu 3
Dan ir-Regolament għandu jidħol fis-seħħ fis-seba’ ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mill-1 ta’ Jannar 2000.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul Brussel, fid-9 ta’ Novembru 1999.